open-index/open-wikipedia-markdown huggingface dataset:
Απόσταση (ναυτιλία)

Με τον όρο **απόσταση** (distance, dist.) στη ναυσιπλοΐα και γενικά στη ναυτιλία χαρακτηρίζεται το μήκος της συντομότερης και ασφαλούς γραμμής που συνδέει δύο τόπους. Και αν μεν, δεν μεσολαβούν φυσικά εμπόδια ή ναυτιλιακοί κίνδυνοι, παρίσταται ως ευθεία γραμμή, διαφορετικά ως τεθλασμένη.

Στην επιφάνεια και υπό την επιφάνεια της θάλασσας η απόσταση μετριέται σε ναυτικά μίλια, ενώ σε ποταμούς, διώρυγες και λίμνες σε χιλιόμετρα και στατικά μίλια. Η απόσταση στη ναυσιπλοΐα προσδιορίζεται με τα δρομόμετρα ή με τη ταχύτητα πλοίου σε συνάρτηση του χρόνου παρατήρησης ή με σύγχρονο ραντάρ ή με τις γνωστές ηλεκτρονικές συσκευές θέσης (GPS).

Η απόσταση μεταξύ των κυριοτέρων λιμένων του κόσμου δίδεται από ειδικούς πίνακες αποστάσεων που ονομάζονται διεθνώς "distance tables". Τέτοιους πίνακες παρέχουν πλείστα ναυτιλιακά βοηθήματα καθώς και οι αστρονομικές εφημερίδες όπως και τα διάφορα "Nautical Almanacs". Για τις αποστάσεις των εσωτερικών λιμένων των Χωρών εκδίδονται ιδιαίτεροι πίνακες των Υδρογραφικών Υπηρεσιών τους.

Κατηγορία:Ναυσιπλοΐα
Κωβέν Μπάγκος

Το **Κωβέν Μπάγκος** είναι μια εντελώς βυθισμένη δομή ατόλλης στο νότιο τμήμα του Αρχιπελάγους Τσάγκος στις γεωγραφικές συντεταγμένες , μόλις 7 χλμ. νότια της νοτιοανατολικής γωνιάς του δακτυλίου της ατόλλης Μεγάλο Τσάγκος Μπάγκος. Έχει σχεδόν κυκλικό σχήμα, με διάμετρο 4 χλμ., και έκταση περίπου 12 χλμ². Υπάρχουν ελάχιστα βάθη μεταξύ 9 και 11 μέτρων στο βόρειο τμήμα του υφάλου. Η πλησιέστερη ξηρά είναι το βορειότερο τμήμα της ατόλλης Ντιέγκο Γκαρσία, η Μέση Νήσος, περίπου 45 χλμ. στα νότια.

Κατηγορία:Τσάγκος Αρχιπέλαγος
Αρίστων του Αγασικλή

Ο **Αρίστων** () ήταν βασιλιάς της αρχαίας Σπάρτης από τον οίκο των Ευρυποντιδών.

Ο Αρίστων ήταν γιος του Αγασικλέους και ανήλθε στον θρόνο μετά τον θάνατο του πατέρα του περί το 560 π.Χ.. Πέθανε περί το 510 π.Χ.. Βασίλεψε περίπου 50 έτη, διάδοχος του ήταν ο Δημάρατος ο οποίος δεν είναι σίγουρο ότι ήταν γνήσιος γιος του . Ο Αρίστων είχε κάνει δυο γάμους αλλά δεν κατάφερε να αποκτήσει παιδιά, τότε ζήτησε από τον παιδικό του φίλο *[[Αγήτης ο Λακεδαιμόνιος|Αγήτη]]* να εκπληρώσει έναν όρκο που είχε δώσει. Ο όρκος έλεγε πως όταν ζητήσει ο ένας από τον άλλον μια χάρη αυτός να την δώσει χωρίς ανταπόδοση. Ο Αρίστων ζήτησε την γυναίκα του, ο Αγήτης για να μην πατήσει τον όρκο του την έδωσε, η οποία όμως σε έξι μήνες γέννησε τον Δημάρατο. Όταν οι έφοροι πήγαν στον Αρίστωνα να του ανακοινώσουν το γεγονός αυτός μετρούσε με τα δάχτυλα τους μήνες και δεν του έβγαιναν λέγοντας *«ουκ αν εμός είη»* *(δε μου φαίνεται πως είναι δικός μου)*.

Επί της βασιλείας του Αρίστωνος οι Λακεδαιμόνιοι νίκησαν μετά από πολυετή πόλεμο τους Τεγεάτες.

## Παραπομπές


Κατηγορία:Βασιλείς της αρχαίας Σπάρτης
Όουεν Μπάγκος

Το **Όουεν Μπάγκος** είναι μια εντελώς βυθισμένη δομή ατόλλης στο Τσάγκος Αρχιπέλαγος. Η αναφερόμενη θέση του βρίσκεται στις γεωγραφικές συντεταγμένες , που το κάνει το δυτικότερο χαρακτηριστικό του αρχιπελάγους Τσάγκος. Η Πλησιέστερη ξηρά είναι η Επικίνδυνη Νήσος στο Μεγάλο Τσάγκος Μπάγκος, και το Ιλ Σιπέιγ στην ατολλή των Νήσων Έγκμοντ, αφού και τα δύο βρίσκονται περίπου 120 χλμ. Ανατολικά - Βορειοανατολικά του Μπάγκος Όουεν.

Το Μπάγκος δεν αναφέρεται στον ισχύων Οδηγό Ινδικού Ωκεανού. 

Κατηγορία:Τσάγκος Αρχιπέλαγος
Οουεν Μπαγκος
1984 (μυθιστόρημα)

***Χίλια Εννιακόσια Ογδόντα Τέσσερα***, συχνά απλώς ***1984***, (πρωτότυπος αγγλ. τίτλος: *Nineteen Eighty-Four*, εκδιδόμενο συχνά ως *1984*), είναι ο τίτλος του τελευταίου μυθιστορήματος του Τζορτζ Όργουελ. Θεωρείται βιβλίο-σταθμός του 20ού αιώνα στην πολιτική σκέψη, καθώς συνιστά μια προειδοποίηση για τις επιπτώσεις του ακραίου κρατικού ελέγχου και της προπαγάνδας.

## Περίληψη
Ο Γουίνστον Σμιθ ζει το φανταστικό 1984 στον εφιαλτικό κόσμο της Ωκεανίας, μιας χώρας που βρίσκεται κάτω από ένα δυστοπικό απολυταρχικό καθεστώς, στο οποίο όλοι οι κάτοικοι βρίσκονται υπό συνεχή παρακολούθηση. Ο ίδιος προσπαθεί να θυμηθεί πώς ήταν η ζωή του παλιά, πριν την επικράτηση του καθεστώτος, ενώ ταυτόχρονα ονειρεύεται ένα κόσμο χωρίς καταπίεση, όπου οι άνθρωποι θα ζουν ελεύθεροι.

## Συγγραφή
Ο Όργουελ έγραψε το βιβλίο το 1948 (από αναριθμητισμό αυτού του έτους προέρχεται και ο τίτλος του έργου) και το εξέδωσε το 1949. Έχει μεταφραστεί σε πολλές γλώσσες και έχει επηρεάσει σημαντικά τον παγκόσμιο πολιτισμό. Χαρακτηριστική είναι η αναφορά στον Μεγάλο Αδελφό, τον (ανύπαρκτο) πολιτικό ηγέτη της χώρας, «Ο ΜΕΓΑΛΟΣ ΑΔΕΛΦΟΣ ΣΕ ΒΛΕΠΕΙ» (BIG BROTHER IS WATCHING YOU). Ο Μεγάλος Αδελφός αποτελεί σήμερα έκφραση που υποδηλώνει καθεστώς παρακολούθησης.
## Παραπομπές

## Βιβλιογραφία
* 
* 
* 
* 
* 
* 
* 
* 
* 
* 
* 
* 
* 
## Δείτε επίσης
* 1Q84
## Εξωτερικοί σύνδεσμοι

* ''Nineteen Eighty-Four'' στο Internet Book List
* ''Nineteen Eighty-Four'' στο Open Library
* George Orwell&nbsp;– Άπαντα τα έργα του Τζορτζ Όργουελ

Κατηγορία:Μυθιστορήματα του Τζωρτζ Όργουελ
Κατηγορία:Πολιτικά μυθιστορήματα
Κατηγορία:Μυθιστορήματα του 1949
Πιττ Μπάγκος

Το **Πιττ Μπάγκος** είναι μια εντελώς βυθισμένη δομή ατόλλης στο νοτιοδυτικό Τσάγκος Αρχιπέλαγος. Έχει μήκος περίπου 56 χλμ. από τα βορειοδυτικά προς τα νοτιοανατολικά, και πλάτος μεταξύ 20 και 30 χλμ. Εκτείνεται σε γεωγραφικό πλάτος από τα 06°48'Ν έως τα 07°16'Ν και γεωγραφικό μήκος από 071°06'Α έως τα 071°36'Α. Η συνολική του έκταση είναι 1.317 χλμ², που το κάνει τη δεύτερη μεγαλύτερη δομή ατόλλης στο αρχιπέλαγος, μετά το Μεγάλο Τσάγκος Μπάγκος, και πριν το Σπήκερς Μπάγκος. Η πλησιέστερη ξηρά το νησί Ιλ Λουμπέν της ατόλλης των Νήσων Έγκμοντ, βρίσκεται 22 χλμ. στα βορειοανατολικά από το βόρειο άκρο του Μπάγκος Πιττ. Το ελάχιστο βάθος του είναι 7 μέτρα στον νοτιοανατολικό δακτύλιο του, και οι βαθύτερες περιοχές της πρώην λιμνοθάλασσας φτάνουν τα 44 μέτρα. 

Αυτή η βυθισμένη ατόλλη ονομάστηκε από το όνομα του Ουΐλλιαμ Πιττ του νεότερου, που υπήρξε Πρωθυπουργός της Βρετανίας τις περιόδους 1783 - 1801 και 1804 - 1806.

Μια τσαμαδούρα, μαρκαρισμένη με έναν ανακλαστήρα ραντάρ, βρίσκεται αραγμένη στο βορειοδυτικό άκρο του μπάγκος.

Κατηγορία:Τσάγκος Αρχιπέλαγος
Γουάιτ Μπάγκος

Το **Γουάιτ Μπάγκος** (*Λευκό Μπάγκος*), είναι μια εντελώς βυθισμένη δομή ατόλλης στο νοτιοδυτικό Τσάγκος Αρχιπέλαγος, και βρίσκεται νοτιοδυτικά από το νότιο άκρο του Πιττ Μπάγκος στις γεωγραφικές συντεταγμένες . Αναφέρθηκε για πρώτη φορά το 1886. Έχει διάμετρο λιγότερο από 2 χλμ. και συνολική έκταση περίπου 3 χλμ². Η πλησιέστερη ξηρά είναι το Ιλ Σουντέστ της ατόλλης των Νήσων Έγκμοντ που βρίσκεται προς τα βόρεια - βορειοδυτικά, ενώ η ατόλλη Ντιέγκο Γκαρσία βρίσκεται μακρύτερα προς τα ανατολικά. Το ελάχιστο χαρτογραφημένο βάθος του είναι τα 8,5 μέτρα. 

Κατηγορία:Τσάγκος Αρχιπέλαγος
Σεντούριον Μπάγκος

Το **Σεντούριον Μπάγκος** (*Μπάγκος Εκατόνταρχου*) είναι μια εντελώς βυθισμένη δομή ατόλλης στο νοτιοδυτικό Τσάγκος Αρχιπέλαγος. Είναι το νοτιότερο χαρακτηριστικό του αρχιπελάγους. Έχει μήκος περίπου 10 χλμ. από τα βορειοδυτικά προς τα νοτιοανατολικά, και πλάτος περισσότερο από 3 χλμ. Η έκταση του υφάλου είναι περίπου 25 χλμ². Το μπάγκος βρίσκεται περίπου 170 χλμ. νοτιοδυτικά της ατόλλης Ντιέγκο Γκαρσία και 70 χλμ. νότια - νοτιοδυτικά από το μεγαλύτερο Πιττ Μπάγκος.

Κατηγορία:Τσάγκος Αρχιπέλαγος
Ροδόπολη (αποσαφήνιση)

Το τοπωνύμιο **Ροδόπολη** μπορεί να αναφέρεται στις εξής περιοχές:

* Ροδόπολη Αττικής: Ημιορεινή κοινότητα της ανατολικής Αττικής, στις παρυφές του Πεντελικού όρους, βορειοανατολικά της Αθήνας.
* Ροδόπολη Σερρών: έδρα της Δημοτικής Ενότητας Κερκίνης (πρώην Δήμος Κερκίνης) του Δήμου Σιντικής.

* Ιερά Μητρόπολις Ροδοπόλεως: πρώην Μητρόπολη του Οικουμενικού Πατριαρχείου στον Πόντο.

Κατηγορία:Αποσαφηνίσεις ελληνικών τοπωνυμίων
Γάγγης Μπάγκος

Το **Γάγγης Μπάγκος** είναι μια εντελώς βυθισμένη δομή ατόλλης στο νοτιοδυτικό Τσάγκος Αρχιπέλαγος. Βρίσκεται περίπου 30 χλμ. νοτιοδυτικά του Πιττ Μπάγκος και 135 χλμ. δυτικά της ατόλλης Ντιέγκο Γκαρσία. Έχει ακανόνιστο σχήμα με διαστάσεις περίπου 7 χλμ. επί 5 χλμ., και καταλαμβάνει μια έκταση περίπου 30 χλμ². Τα ελάχιστα βάθη στο μπάγκος κυμαίνονται μεταξύ 10 και 12 μέτρων.

Κατηγορία:Τσάγκος Αρχιπέλαγος
Beriev Be-30

Το **Beriev Be-30** είναι Ρωσικό αεροσκάφος που χρησιμοποιείται είτε ως επιβατικό αεροσκάφος περιφερειακών δρομολογίων είτε ως γενικών καθηκόντων μεταφορικό αεροσκάφος. Αναπτύχθηκε για να καλύψει τις υπηρεσίες τοπικών διαδρομών της Aeroflot, όπου επιχειρούσε από κοντούς, χορταρένιους διαδρόμους αποπροσγείωσης. Επίσης σχεδιάστηκε για να χρησιμοποιηθεί για ελαφριές μεταφορές, εναέρια έρευνα και ρόλους αεροδιακομιδής ασθενών.

Ο αρχικός σχεδιασμός του αεροσκάφους περιλάμβανε τη διασύνδεση των κινητήρων, έτσι ώστε σε περίπτωση αστοχίας του ενός κινητήρα ο άλλος να μπορούσε να κινήσει και τις δύο έλικες. Το χαρακτηριστικό αυτό όμως δεν υιοθετήθηκε στην έκδοση παραγωγής.

Το πρώτο πρωτότυπο πέταξε στις 3 Μαρτίου 1967, φέροντας κινητήρες Shvetsov ASh-21, ενώ το πρώτο πρωτότυπο παραγωγής πέταξε στις 18 Ιουλίου 1968. Οι πρώτες παραδόσεις στην Aeroflot έγιναν στα μέσα του 1969.

## Εκδόσεις
* **Be-30**: Έκδοση παραγωγής 
* **Be-30A**: Έκδοση με θέσεις για 21-23 επιβάτες (διαμόρφωση υψηλής πυκνότητας) 
* **Be-32**: Αναβαθμισμένη έκδοση που παρουσιάστηκε το 1993
* **Be-32K**: Έκδοση με κινητήρες Pratt & Whitney PT6

## Παραπομπές


## Βιβλιογραφία
* 

## Εξωτερικοί σύνδεσμοι

* Η επίσημη ιστοσελίδα της Beriev 
* Το Be-30/32 στο Airliners.net
* Το Be-30/32 στο aviastar.org
* Το Be-30/32 στο answers.com

Κατηγορία:Πολιτικά αεροσκάφη
Be-30
Κοινότητα Ζωνιανών

Η **Κοινότητα Ζωνιανών** είναι κοινότητα του Δήμου Μυλοποτάμου στην Περιφερειακή Ενότητα Ρεθύμνης της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Ζωνιανά. Περιλαμβάνοντας μόνον την έδρα της, η κοινότητα σύμφωνα με την απογραφή του 2011 έχει 1.117 κατοίκους και εκπροσωπείται από τριμελές συμβούλιο με επικεφαλής τον Πρόεδρο κ. Κωνσταντίνο Παρασύρη.

## Κοινοτάρχες Ζωνιανών
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Ζωνιανών

## Παραπομπές


Κατηγορία:Δήμος Μυλοπόταμου
Φιλοθέη (αποσαφήνιση)

Με την ονομασία **Φιλοθέη** αναφέρεται η Αγία Φιλοθέη η Αθηναία (Αγία της ορθοδόξου εκκλησίας που έζησε στην Αθήνα το 16ο αιώνα) αλλά και τα παρακάτω τοπωνύμια και οικισμοί της Ελλάδας:

*Αγία Φιλοθέη Αμαρουσίου: συνοικία του Αμαρουσίου που συνορεύει με τη Φιλοθέη του Ψυχικού, γνωστή και ως Νέα Φιλοθέη Αμαρουσίου.
*Νέα Φιλοθέη Αθηνών: συνοικία των Αθηνών στα Τουρκοβούνια η οποία συνορεύει με το Ψυχικό.
*Φιλοθέη Αιτωλοακαρνανίας: οικισμός του νομού Αιτωλοακαρνανίας.
*Φιλοθέη Άρτας: χωριό της Άρτας στην Ήπειρο.
*Φιλοθέη Θεσπρωτίας
*Φιλοθέη Θεσσαλονίκης
*Φιλοθέη Καλαμάτας: οικισμός της Καλαμάτας του νομού Μεσσηνίας.
*Φιλοθέη Αχαΐας: σχετικά νεόδμητη γειτονιά που ανήκει στον οικισμό Χατζηλιάκο της Τ.Κ. Μιντιλογλίου Αχαΐας στα σύνορά της με την κωμόπολη της Οβριάς.
*Φιλοθέη Μεσσηνίας: οικισμός της Καλαμάτας στη Μεσσηνία.
*Φιλοθέη Ψυχικού: συνοικισμός του Δήμου Φιλοθέης Ψυχικού στο Βόρειο Τομέα της Περιφέρειας Αττικής.

Κατηγορία:Αποσαφηνίσεις ελληνικών τοπωνυμίων
Παπάγος (αποσαφήνιση)

Η ονομασία **Παπάγος** μπορεί να αναφέρεται σε:

## Πρόσωπα
### Οικογένεια Παπάγου
* Αλέξανδρος Παπάγος (1883-1955), στρατάρχης, πρωθυπουργός της Ελλάδας και σύζυγος της Μαρίας Καλλίνσκυ.
* Λεωνίδας Παπάγος (1912- ;), διπλωμάτης, αυλάρχης του Βασιλιά Κωνσταντίνου Β΄ της Ελλάδας, συγγραφέας και σύζυγος της Άννας Γουλανδρή.

## Διοικητικές διαιρέσεις
*Δήμος Παπάγου, συνοικία της Αθήνας και πρώην δήμος του νομού Αττικής.
*Δήμος Παπάγου-Χολαργού, σύγχρονος δήμος της Αττικής.

## Αθλητισμός

* Α.Σ. Παπάγου, αθλητικό σωματείο του νομού Αττικής.
Δημοτική Ενότητα Αμανής

Η **Δημοτική Ενότητα Αμανής** είναι  Δημοτική Ενότητα του Δήμου Χίου, της Π.Ε. Χίου. Παλαιότερα ήταν ανεξάρτητος δήμος (Δήμος Αμανής) του νομού Χίου. Βρίσκεται στο βορειοδυτικό άκρο του νησιού, Καταλαμβάνει έκταση 158.392 στρεμμάτων και έχει (πραγματικό) πληθυσμό 2.668 κατοίκους.

Πήρε το όνομά της από το βουνό Αμανή γύρω και πάνω στο οποίο βρίσκονται χτισμένοι οι οικισμοί της. Έδρα της ήταν η Βολισσός.

Με το Πρόγραμμα Καλλικράτης από τις αρχές του 2011 καταργήθηκε, και τα δημοτικά του διαμερίσματα περιλαμαβάνονται πλέον στο διευρυμένο δήμο Χίου. Ο παλαιός πλέον Δήμος Αμανής αποτελεί Δημοτική Ενότητα του Δήμου Χίου.

## Διαίρεση
Στο δήμο περιλαμβάνονταν τα εξής 15 δημοτικά διαμερίσματα:
: ** [[Δημοτικό διαμέρισμα Βολισσού Χίου|Δ.δ. Βολισσού]] **
::* η Βολισσός
::* ο Κοσκινάς
::* η Λήμνος
::* τα Λιμιά
::* ο Μαναγρός
::* η Μονή Αγίας Μαρκέλλας
::* ο Σκαριώτης
::* η Χωρή
: ** Δ.δ. Αγίου Γάλακτος  ** -- το Άγιο Γάλα
: ** [[Δημοτικό διαμέρισμα Διευχών Χίου|Δ.δ. Διευχών]] **
::* τα Διευχά
::* η Κατάβασις
: ** [[Δημοτικό διαμέρισμα Κεράμου Χίου|Δ.δ. Κεράμου]] **
::* η Κέραμος
::* τα Αγιάσματα (Δ.δ. Κεράμου)
: ** [[Δημοτικό διαμέρισμα Κουρουνίων Χίου|Δ.δ. Κουρουνίων]] **
::* τα Κουρούνια
::* ο Εγρηγόρος
: ** [[Δημοτικό διαμέρισμα Λεπτοπόδων Χίου|Δ.δ. Λεπτοπόδων]] **
::* τα Λεπτόποδα
::* τα Αγιάσματα (Δ.δ. Λεπτοπόδων)
: ** Δ.δ. Μελανιού  ** -- ο Μελανιός
: ** Δ.δ. Νέας Ποταμιάς  ** -- η Νέα Ποταμιά
: ** [[Δημοτικό διαμέρισμα Νενητουρίων Χίου|Δ.δ. Νενητουρίων]] **
::* τα Νενητούρια
::* ο Κοσμάδος
: ** [[Δημοτικό διαμέρισμα Παρπαριάς Χίου|Δ.δ. Παρπαριάς]] **
::* η Παρπαριά
::* ο Άγιος Ισίδωρος
: ** Δ.δ. Πιραμάς  ** -- η Πιραμά
: ** Δ.δ. Πισπιλούντος  ** -- η Πισπιλούντα
: ** [[Δημοτικό διαμέρισμα Τρυπών Χίου|Δ.δ. Τρυπών]] **
::* οι Τρύπες
::* η Έζουσα (δεν είναι ακόμη οικισμός)
: ** [[Δημοτικό διαμέρισμα Φυτών Χίου|Δ.δ. Φυτών]] **
::* τα Φυτά
::* οι Κηπουριές
: ** [[Δημοτικό διαμέρισμα Χαλάνδρων Χίου|Δ.δ. Χαλάνδρων]] **
::* τα Χάλανδρα
::* τα Αφροδίσια

## Εξωτερικοί σύνδεσμοι
* Στοιχεία για τον δήμο Αμανής  από το Υπουργείο Εσωτερικών 
*Περιφέρεια Βορείου Αιγαίου

Κατηγορία:Δήμοι της περιφερειακής ενότητας Χίου
Δήμος Ηρωικής Νήσου Ψαρών

Ο **Δήμος Ηρωικής Νήσου Ψαρών** είναι νησιωτικός δήμος της Περιφέρειας Βορείου Αιγαίου και πιο συγκεκριμένα της Περιφερειακής Ενότητας Χίου.

Ο δήμος περιλαμβάνει το νησί των Ψαρών και τις εξής νησίδες: Άγιο Νικολάκι, Αντίψαρα, Δακαλιό, Κάτω Νησί, Καλόγεροι καθώς και η Μονή Κοιμήσεως Θεοτόκου.

Έδρα του Δήμου είναι τα Ψαρά, ενώ με το Πρόγραμμα Καλλικράτης δεν επηρεάστηκαν τα σύνορα και η αυτοτέλεια του Δήμου.

Δήμαρχος από τον Ιανουάριο του 2011, είναι ο Κωνσταντίνος Βρατσάνος και Αντιδήμαρχος από την 1η Ιανουαρίου 2013 ο Ιωάννης Παπαμιχάλης. Ο Κωνσταντίνος Βρατσάνος επανεξελέγη δήμαρχος Ψαρών στις εκλογές Μαΐου 2014, με Αντιδήμαρχο τον Μπεναρδή Γεώργιο και σε εκείνες του 2019.

## Ιστορία Δήμου

Από την απελευθέρωση των Ψαρών το 1912 μέχρι και την 31η Δεκεμβρίου του 1984, τα Ψαρά ήταν Κοινότητα. Από την 1η Ιανουαρίου του 1985 με το Ν.1416/84 Αρ.83 Παρ.4, η κοινότητα των Ψαρών έπειτα από μεγάλο αγώνα της Αδελφότητας Ψαριανών αναγνωρίζεται τιμής ένεκεν ως Δήμος με το ίδιο όνομα.

Ο μόνιμος πληθυσμός του Δήμου Ψαρών κατά την διάρκεια του χειμώνα ανέρχεται σε 450 κατοίκους, από την άνοιξη όμως και μετά αυξάνεται με την έλευση Ψαριανών διαμένουν στο Πειραιά και μπορεί να φθάσει την περίοδο της αιχμής τα 1000 άτομα.

### Δήμαρχοι Νέων Ψαρών
*-1862 Α. Γ. Καλάρης (διορισμένος, παύτηκε)
*1862-  Γ. Χ. Παντελή

### Δήμαρχοι 1985-σήμερα
Από την 1η Ιανουαρίου 1985, Δήμαρχοι Ψαρών έχουν διατελέσει οι:
*Ιωάννης Φιλίνης 1985-2002 (τελευταίος πρόεδρος της Κοινότητας Ψαρών ως το 1984)
*Εμμανουήλ Αγαπούσης 2003-2010
*Κωνσταντίνος Βρατσάνος 2011-σήμερα

## Δημοτικές Εκλογές

### 2002

### 2006

### 2010

### 2014

### 2019

### 2023

## Παραπομπές


## Εξωτερικοί σύνδεσμοι
* Επίσημος ιστότοπος Δήμου Ψαρών

Ψαρα
Ψαρων
Κατηγορία:Δήμοι της περιφερειακής ενότητας Χίου
Μεσάτη

right|thumb|300px|Χάρτης της αρχαίας Αχαΐας
Η **Μεσσάτις** ή *Μεσάτη* ήταν αρχαία πόλη στην Αχαΐα .

Ιδρύθηκε από τον Εύμηλο και τον Τριπτόλεμο ανάμεσα στις πόλεις Αρόη και Άνθεια που προ υπήρχαν. Οι πρώτοι κάτοικοι της ήταν αυτόχθονες Ίωνες μέχρι που  ήρθε στην περιοχή ο Πρευγένης με τον γιο του Πατρέα, Λακεδαιμόνιοι διωγμένοι από τους Ηρακλείδες Δωριείς του Αριστόδημου, κατέλαβαν την περιοχή και αφού ένωσαν τις πόλεις σε μία τις τείχισαν, η νέα πόλη ονομάστηκε Πάτραι.. 

Το όνομα της προέρχεται και από το γεγονός ότι ήταν ανάμεσα στις άλλες δύο πόλεις. Είχε μεγαλοπρεπή ναό του Διόνυσου στην είσοδο της πόλης, άλλωστε η περιοχή είχε πολλά αμπέλια, που ήταν προστάτης της πόλης και είχε την προσωνυμία *Μεσατεύς*. Σύμφωνα με την τοπική μυθολογία στην Μεσάτη ανατράφηκε ο Διόνυσος, όταν κινδύνευε από τους Πάνες ή κατά άλλη, νεότερη, εκδοχή από τους Τιτάνες. 

Σήμερα, σύμφωνα με τις ανασκαφές που έχουν γίνει, η αρχαία πόλη οριοθετείται στην περιοχή του Γηροκομείου - Βούντενης.

## Αναφορές & Σημειώσεις


## Βιβλιογραφία - Πηγές
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας
Κατηγορία:Ιστορία της Πάτρας
Βολίνη

right|thumb|300px|Χάρτης της αρχαίας Αχαΐας

Η **Βολίνα** ή **Βολίνη** ήταν αρχαία πόλη της Αχαΐας.

Σύμφωνα με τον Παυσανία βρισκόταν δίπλα στην αρχαία πόλη Αργυρά και στο ακρωτήριο του Δρεπάνου κοντά στον ποταμό Βολιναίο. Όταν πέρασε από εκεί ο Παυσανίας ήταν κατεστραμμένη από το 278 π.Χ. Το όνομα της προέρχεται από την Νύμφη Βολίνη η οποία για να αποφύγει τον Απόλλωνα και τον έρωτά του έπεσε στην θάλασσα και πνίγηκε αλλά ο Απόλλωνας την έκανε αθάνατη.

Στη Βολίνη κατέφυγαν οι Πατρινοί μετά τη ήττα τους στη μάχη του Καλλίου. Το όνομα της προέρχεται από τη νύμφη Βολίνα. 

## Αναφορές & Σημειώσεις


## Βιβλιογραφία - Πηγές

* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας
Αργυρά

right|thumb|300px|Χάρτης της αρχαίας Αχαΐας

Η **Αργυρά**  *(Ἀργυρᾶ)* ήταν αρχαία πόλη της Αχαΐας.

Βρισκόταν μετά το Ρίο και ήταν κοντά στην Βολίνη,  μετά τον ποταμό Χάρανδρο και δίπλα στην ομώνυμη πηγή . Την εποχή που πέρασε από εκεί ο Παυσανίας ήταν ερειπωμένη και καταστρεμένη από χρόνια. Το όνομα της το οφείλει στην Νύμφη Αργυρά που σύμφωνα με την μυθολογία ζούσε σε μια πηγή και αγάπησε έναν νεαρό βοσκό, τον Σέλεμνο, αλλά όταν γέρασε, η Νύμφη τον εγκατέλειψε. Από τον Σέλεμνο έχει πάρει το όνομα του και ο ποταμός που περνάει από την περιοχή. 

Η αρχαία πόλη σήμερα οριοθετείται στα χωριά *[[Καστρίτσι Αχαΐας|Καστρίτσι]]* και *[[Αργυρά Αχαΐας|Αργυρά]]* του σημερινού Δήμου Ρίου. 

## Αναφορές και υποσημειώσεις


## Βιβλιογραφία - Πηγές

* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Πόλεις της αρχαίας Αχαΐας
Κατηγορία:Δήμος Ρίου
Καπνοβιομηχανία Κεράνης

Η **Καπνοβιομηχανία «Γ.Α. Κεράνης Α.Ε.»** ήταν μια από τις πρώτες και για μια περίοδο από τις μεγαλύτερες Ελληνικές καπνοβιομηχανίες και έδρευε στον Πειραιά, στην οδό Αθηνών 39.

Ιδρύθηκε το 1926 από τον Γεώργιο Α. Κεράνη. Στη συνέχεια ο Γεώργιος Κεράνης συνεργάστηκε με τους συγχωριανούς και συγγενείς του από το Μικρό Χωριό Ευρυτανίας Νικόλαο Α. Κεράνη και Σοφοκλή Σ. Φλέγγα  και ίδρυσαν το 1932 την ομόρρυθμο εταιρεία «Γεώργιος Α. Κεράνης Ο.Ε.», η οποία το 1935 μετατράπηκε σε ανώνυμη εταιρεία με την επωνυμία «Καπνοβιομηχανία "ΕΘΝΟΣ" - Γεώργιος Α. Κεράνης Α.Ε.»  Το 1939, η εταιρεία εισήχθη στο Χρηματιστήριο Αξιών Αθηνών.

Το 1933 η εταιρεία εγκαταστάθηκε στο ιδιόκτητο εργοστάσιο στον Πειραιά (Αθηνών 39), το οποίο επεκτάθηκε το 1960 (το γνωστό κτίριο που υπάρχει και σήμερα).

Τα πιο ιστορικά και παραδοσιακά σήματα τσιγάρων που κυκλοφόρησε η εταιρεία ήταν τα «Έθνος» και «Άρωμα». Στη συνέχεια κυκλοφόρησαν και άλλα γνωστά σήματα, όπως τα «Παλλάς», «Δελφοί», «Δήλος», «Άλφα Άλφα», «Κεράνης», «Πρώτο», «Αύρα», «Oscar», «Βest», «Castello» κ.α. Αξίζει να σημειωθεί ότι το Παλλάς ήταν το πρώτο αρωματικό τσιγάρο με φίλτρο που κυκλοφόρησε στην Ελλάδα και σημείωσε τεράστια εμπορική επιτυχία τις δεκαετίες του '60 και '70. 

Τα πακέτα των «Έθνος», «'Αλφα Άλφα» και «Άρωμα» είχαν σχεδιαστεί από τον πρωτοπόρο γραφίστα Άγγελο Σπαχή. Αξίζει επίσης να σημειωθεί ότι τα υπόλοιπα πακέτα σχεδιάστηκαν από τον διακεκριμένο ζωγράφο Νίκο Νικολάου. 

Τις δεκαετίες του '70 και του '80, η εταιρεία συνεργάστηκε με τις εταιρείες Lorrilard, British American Tobacco, Brown and Williamson, και την Benson & Hedges για την παραγωγή και εισαγωγή στην Ελλάδα των σημάτων «Kent», «HB», «Pall Mall», «Benson & Hedges», «Kim», «555».

Η εταιρεία ξεκίνησε με προσωπικό δύο εργάτριες, έναν τεχνίτη κι έναν λογιστή, ενώ η διανομή των σιγαρέττων γινόταν από τους ίδιους τους ιδρυτές της. Η ανάπτυξη των εργασιών της έλαβε χώρα ιδιαίτερα μετά το 1950 και την εποχή της ακμής της είχαν φτάσει να εργάζονται στην εταιρεία περίπου 2.500 άνθρωποι. Η εταιρεία είχε αναπτύξει τη δεκαετία του '80 και έντονη εξαγωγική δραστηριότητα. 

Το 1989 ιδρύθηκε η «Γ.Α. Κεράνης Α.Β.Ε.Ν.Ε.», η οποία απορρόφησε την καπνοβιομηχανία και επεκτάθηκε και σε άλλους τομείς. Με τη μείωση της κατανάλωσης των προϊόντων καπνού στην Ελλάδα, αλλά και εξαιτίας μιας σειράς άστοχων επιχειρηματικών χειρισμών, η εταιρεία εισήλθε σε μια περίοδο παρακμής τη δεκαετία του '90 και έκλεισε το 2006.

Κατηγορία:Ελληνικές βιομηχανίες
Ώλενος Αχαΐας

Η **Ώλενος** ήταν αρχαία πόλη στην Αχαΐα.

Η Ώλενος είχε ιδρυθεί από Ηλείους Επειούς και χτισμένη ανάμεσα στην Πάτρα και Δύμη, δίπλα στον ποταμό Πείρο. Απείχε ογδόντα στάδια από την Πάτρα και σαράντα από τη Δύμη. 

Το όνομα της το οφείλει στον Ώλενο, γιο του Θεού Ποσειδώνα και της Δαναΐδας Αναξιθέας. Στην πόλη λατρευόταν η Αφροδίτη Λαφαία. Ο Πέλοπας εγκαταστάθηκε στην Ώλενο προτού γίνει βασιλιάς στην Ήλιδα, ο Ηρακλής φιλοξενήθηκε από τον βασιλιά της Ωλένου Δεξαμενό και σκότωσε τον κένταυρο Ευρυτίωνα, που είχε απαγάγει την κόρη του Δεξαμενού Μνησιμάχη. Κόρες του Δεξαμενού ήταν και οι δίδυμες Θηρονίκη και Θηραιφόνη που είχαν παντρευτεί τους Ηλείους Βασιλιάδες Αγασθένη και Αμφίμαχο αντίστοιχα. 

Από την Ώλενο καταγόταν ο Τυδέας γιος της Περίβοιας, κόρης του βασιλιά Ιππόνου γιος του Ιππόνου ήταν ο Καπανεύς ένας από τους «Επτά επί Θήβας». Στην Ώλενο εγκαταστάθηκε ο Φόρβαντας, γιος του Λαπίθη, πατέρας της Διογένειας που παντρεύτηκε τον Αλέκτωρα. 

Από την Ώλενο ήταν κατά μία εκδοχή ο Κηφεύς ο οποίος πολέμησε στον Τρωικό πόλεμο και μετά ίδρυσε τρεις αποικίες στην Κύπρο. Η Ώλενος ήταν μέλος του Κοινού των Αχαιών και αργότερα κατακτήθηκε και ενσωματώθηκε στη Δύμη. Σύμφωνα με τον Πολύβιο η Ώλενος στην εποχή του είχε καταποντιστεί στη θάλασσα, πιθανός από σεισμό. 

Ο Ευριπίδης στο θεατρικό του έργο *Ευάδνη η καπανέως γυνή* αναφέρεται στην Ευάδνη βασίλισσα της Ωλένου και στον Βασιλιά της πόλης, Καπανεύς. 

Με την ονομασία Ώλενος υπήρχε αρχαία πόλη και στην Αρκαδία και «Καποδιστριακός» Δήμος στην Αχαΐα. Ως Ώλενος αναφέρεται και το όρος Σκόλλη που βρίσκεται στην περιοχή του πρώην Δήμου Ωλενίας. Η τοποθεσίας της αρχαία πόλη σήμερα βρίσκεται δίπλα στο χωριό Άνω Αλισσός.

## Παραπομπές


## Βιβλιογραφία
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Πόλεις της αρχαίας Αχαΐας
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Κοινό των Αχαιών
Μαϊάνα

Η **Μαϊάνα** είναι μια ατόλλη στα βόρεια Νησιά Γκίλμπερτ, και βρίσκεται 28 χλμ. νότια της ατόλλης Ταράουα. Η βόρεια και ανατολική πλευρά της ατόλλης αποτελούνται από ένα και μόνον στενό νησί ενώ η δυτική άκρη αποτελείται από ρηχούς βυθισμένους υφάλους, και όλα μαζί περιβάλλουν τη λιμνοθάλασσα της ατόλλης. Η ατόλλη έχει μήκος 14 χλμ. και πλάτος 9,5 χλμ. Η συνολική έκταση της ατόλλης είναι 133 χλμ², ενώ η χερσαία έκταση 15,1 χλμ².

Σύμφωνα με τις μυθολογικές πεποιθήσεις των Κιριμπάσιων, η ατόλλη της Μαϊάνα όπως και άλλα νησιά στο αρχιπέλαγος Γκίλμπερτ, δημιουργήθηκαν από τον θεό Ναρεάου. Επίσης θεωρείται ότι ακριβώς στο χωριό Τεμπάνγκα της Μαϊάνα εμφανίστηκε το πρώτο Μανεάμπα, οι ειδικές δημόσιες κατασκευές, στις οποίες συζητούνται τα προβλήματα του χωριού και διεξάγονται οι τοπικές εορτές.

Κατηγορία:Νησιά Γκίλμπερτ
Μαιανα
Δήμος Οινουσσών

Ο **Δήμος Οινουσσών** είναι δήμος της  περιφέρειας Βορείου Αιγαίου  που περιλαμβάνει τις Οινούσσες και κάποια μικρότερα νησιά.

Αρχικά λειτούργησε σύμφωνα με το Σχέδιο Καποδίστριας ως δήμος  του νομού Χίου από το 1999 έως το 2010 με έδρα την Αιγνούσα.
Με τη διοικητική διαίρεση του 2011 (Σχέδιο Καλλικράτης) τα διοικητικά όρια και η έδρα του  δήμου δεν μεταβλήθηκαν.

Ο δήμος Οινουσσών έχει πληθυσμό 1.173 κατοίκους (απογραφή 2021).

## Ο Δήμος
Στον δήμο περιλαμβάνονται:
: ** Δ. Οινουσσών ** [ 1.109 ]
::* οι Οινούσσες [ 1.058 ]
::* ο Άγιος Παντελεήμονας (νησίδα) [ 0 ]
::* το Αρχοντόνησο (νησίδα) [ 0 ]
::* ο Ασπαλαθρόκαμπος [ 19 ]
::* η Βάτος (νησίδα) [ 0 ]
::* ο Γάδρος (νησίδα) [ 0 ]
::* η Γαϊδουρόνησος (νησίδα) [ 0 ]
::* το Κάστρον [ 32 ]
::* η Μαλλιαρόπετρα (νησίδα) [ 0 ]
::* ο Μονάφτης (νησίδα) [ 0 ]
::* το Νησί Παναγιάς (νησίδα) [ 0 ]
::* το Νησί Πίττας (νησίδα) [ 0 ]
::* το Παπαποντικάδικο (νησίδα) [ 0 ]
::* ο Πασάς (νησίδα) [ 0 ]
::* το Πατερόνησο (νησίδα) [ 0 ]
::* το Ποντικονήσι (νησίδα) [ 0 ]
::* τα Πρασονήσια (νησίδα) [ 0 ]
::* η Σάντα Παναγιά (νησίδα) [ 0 ]
## Εκλογές

### 2010

### 2014

### 2019

## Διατελέσαντες Δήμαρχοι

:Πηγή: ΕΕΤΑΑ

## Παραπομπές


## Πηγές
* Αποκεντρωμένη διοίκηση Αιγαίου

## Εξωτερικοί σύνδεσμοι
* 
* 


Κατηγορία:Δήμοι της Περιφέρειας Βορείου Αιγαίου
Κατηγορία:Δήμοι της περιφερειακής ενότητας Χίου
Άρβα

right|thumb|300px|Χάρτης της αρχαίας Αχαΐας

Η **Άρβα** *(Ἄρβα)* ήταν αρχαία πόλη στην Αχαΐα.

Η πόλη αναφέρεται από τον Παυσανία στα Αχαϊκά του, δεν έχει βρεθεί η ακριβής θέση της, αλλά πιστεύεται ότι ήταν ορεινή πόλη και βρισκόταν στα όρια του σημερινού Δήμου Ερινεού. Σύμφωνα με τον Παυσανία βρισκόταν μετά τις αρχαίες πόλεις Βολίνη και Αργυρά. 

Σήμερα στην περιοχή του Δήμου Ερινεού υπάρχει χωριό με το όνομα Άρβενα, το οποίο πιστεύεται ότι προέρχεται από το *Άρβα*. 

## Πηγές



## Βιβλιογραφία
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Πόλεις της αρχαίας Αχαΐας
Κατηγορία:Δήμος Ερινεού
Κατηγορία:Δήμος Αιγιαλείας
Τρίτεια

right|thumb|300px|Χάρτης της αρχαίας Αχαΐας
Η **Τρίτεια ή Τριταία** ήταν αρχαία πόλη-κράτος στην Αχαΐα. Βρισκόταν 120 στάδια απο τις Φαρές.

Για την ίδρυση και το όνομα της πόλης υπάρχουν τρεις εκδοχές: η πρώτη λέει ότι την  ίδρυσε ο Μελάνιππος, γιος του  Άρη και της ιέρειας Τρίτειας από την οποία πήρε και το όνομα της. Ο Στράβωνας την αναφέρει ως *Τριταία*. Σύμφωνα με τον Παυσανία οικιστής της Τριταίας ήταν ο Κέλβιδας που ήρθε από την Κύμη της Κάτω Ιταλίας και πήρε το όνομα της από τον Τρίτωνα, γιο του Ποσειδώνα, ενώ η τελευταία εκδοχή αναφέρει ότι ήταν μιά απο τις 12 πόλεις που έχτισαν οι Ίωνες στην Αχαία. Ήταν μέλος του Κοινού των Αχαιών και της Αχαϊκής Συμπολιτείας. Η Τρίτεια σε άγνωστο χρόνο υπαγόταν στην Αρκαδία για να ξαναεπιστρέψει στην Αχαΐα την ρωμαϊκή εποχή. Σύμφωνα με τον Παυσανία  κοντά στην είσοδο της πόλης υπήρχε μαρμάρινο επιτάφιο μνημείο, αξιοθαύμαστο για τις έγχρωμες παραστάσεις που είχε, το είχε κατασκευάσει ο Αθηναίος ζωγράφος Νικίας. Επίσης, στην πόλη υπήρχε ναός των *μεγίστων θεών* και γινόταν ετήσια γιορτή. Ακόμα υπήρχε ναός της Αθηνάς με μαρμάρινο άγαλμα και ναός του Άρη. 

Από την Τρίτεια καταγόταν ο Αγήσαρχος, πυγμάχος, ολυμπιονίκης και με πρώτες νίκες στα Νέμεα, Ίσθμια και Πύθια. Υπήρχε άγαλμά του στην πόλη, έργο των γιων του Πολυκλή. 

Η αρχαία πόλη σήμερα έχει βρεθεί δίπλα στο χωριό Αγία Μαρίνα του Δήμου Τριταίας, αλλά δεν έχει ανασκαφεί ακόμα. Το όνομα του Δήμου (Τριταία) προέρχεται από την κατά Στράβωνα ονομασία.

## Φωτοθήκη

Αρχείο:Triteia(1).jpg|η θέση της αρχαίας Τρίτειας
Αρχείο:Triteia(2).jpg|αρχαία κολόνα
Αρχείο:Triteia.jpg|Ερείπια κτιρίου


## Αναφορές & Σημειώσεις


## Βιβλιογραφία
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001

Κατηγορία:Πόλεις της αρχαίας Αχαΐας
Κατηγορία:Δήμος Τριταίας
Κατηγορία:Κοινό των Αχαιών
Κατηγορία:Αχαϊκή Συμπολιτεία
Κατηγορία:Αρχαιολογικοί τόποι στην Αχαΐα
Κουρία (νησιά)

**Κουρία** είναι το όνομα ενός ζεύγους νησιών στα βόρεια Νησιά Γκίλμπερτ στον Ειρηνικό Ωκεανό. Βρίσκονται 12 χλμ. βορειοδυτικά της Αρανούκα (που περιέχει ένα νησί που φέρει το ίδιο όνομα με το μεγαλύτερο νησί της Κουρία). Η Κουρία αποτελείται από δυο νησιά και μια εκτενή ρηχή υδάτινη πλατφόρμα που εκτείνεται προς τα βορειοανατολικά και τα νοτιοδυτικά.

Τα δυο νησιά, Μπουαρίκι (το μεγαλύτερο, στα νοτιοανατολικά) και Ονεέκε (στα βορειοδυτικά), χωρίζονται από ένα στενό κανάλι και περιτριγυρίζονται από έναν κοινό περιβάλλοντα ύφαλο - που είναι πλατύτερος στην ανατολική πλευρά - και εκτείνεται για περίπου 9 χλμ. από τα νοτιοανατολικά προς τα βορειοδυτικά, και ποικίλλει σε πλάτος από τα 50 μ. έως τα 4 χλμ.

Κατηγορία:Νησιά Γκίλμπερτ
Αφρατί Ηρακλείου

thumb|Ο δίκλιτος ναός της Μεταμορφώσεως του Χριστού και των Αγίων Αναργύρων στο Αφρατί Ηρακλείου Κρήτης|260x260εσ
Το **Αφράτι** (παλιότερα Αφρατί, επίσημο: ***Αφράτιον***) είναι παραδοσιακό χωριό και έδρα ομώνυμης κοινότητας του Δήμου Βιάννου στην Περιφερειακή Ενότητα Ηρακλείου. Ανήκε στην Επαρχία Πεδιάδος του Νομού Ηρακλείου.

## Γενικά στοιχεία
Οι κάτοικοι του χωριού ασχολούνται κυρίως με την ελαιοκαλλιέργεια και την αμπελοκαλλιέργεια. Στο χωριό υπάρχουν παραδοσιακά σπίτια, αυλές και μικρά σοκάκια. Κεντρικός ναός είναι αυτός της Μεταμόρφωσης του Σωτήρος. Λειτουργεί Δημοτικό Σχολείο.

### Ονομασία
Το χωριό σύμφωνα με μία εκδοχή οφείλει το όνομά του στο αφράτο χώμα της περιοχής, το οποίο βρίσκεται τριγύρω και μέσα στο χωριό. Μια άλλη υπόθεση θέλει την ονομασία να προέρχεται από το α+φρέαρ= χωρίς νερό, έλλειψη νερού.

Σύμφωνα με άλλη υπόθεση, το όνομα προέρχεται από την Αφροδίτη, που ήταν η λατρευόμενη θεά των Αρκάδων, οι οποίοι εικάζεται ότι έκτισαν την πόλη τους στη θέση του σημερινού οικισμού. Πιθανότατα οι Αρκάδες κατοικήθηκαν για πρώτη φορά από κατοίκους της σημερινής Αρκαδίας στην Πελοπόννησο.

Άλλη εκδοχή λέει ότι πιθανόν να σχετίζεται με το λατινικό *frate*, πληθ. *frati=καλόγηροι* ή και με το επώνυμο Αφράτος.

## Ιστορικά στοιχεία
Κοντά στο χωριό, στο ύψωμα Προφήτης Ηλίας (στα 668 μ.) υπήρχε αρχαία πόλη, με το όνομα Αρκαδία ή Αρκάδες. Ως ανεξάρτητη πόλη έκοψε δικά της νομίσματα. Στα πρώτα χριστιανικά χρόνια έγινε έδρα Επισκόπου.. Στο Αφρατί βρέθηκε και αρχαία οινοχόη που χρονολογείται από την ανατολίζουσα περίοδο. Οι αρχαιολογικές ανασκαφές έγιναν από την Ιταλική Αρχαιολογική Σχολή και ήρθαν στο φως, μεταξύ άλλων, αρχαίες οικίες και μία νεκρόπολη που χρονολογούνται τον 7ο, 8ο και 9ο αιώνα π.Χ. Την ίδια εποχή τοποθετείται η ίδρυση της αρχαίας πόλης των Αρκάδων από πολλούς αρχαιολόγους.

Το χωριό δεν αναφέρεται σε κανέναν ενετικό κατάλογο με χωριά, ούτε όμως και στην τουρκική απογραφή του 1671. Με το όνομα Φρατί αναφέρεται στην τουρκική απογραφή του 1881.

## Διοικητικά στοιχεία
μικρογραφία|414x414px|Η κοινότητα σε σχέση με τον δήμο

### Κοινότητα Αφρατίου
Περιλαμβάνοντας μόνον την έδρα της, η Κοινότητα Αφρατίου έχει 151 κατοίκους, σύμφωνα με την απογραφή του 2011. Είναι χαρακτηρισμένη ως αγροτικός ημιορεινός οικισμός, με έκταση 4,551 χμ² (2011).

### Πληθυσμός

Δείτε ***[[Κοινότητα Αφρατίου]]***

## Παραπομπές


## Πηγές
* 
**Τουριστικός Οδηγός*, Δήμος Βιάννου.
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

## Βλέπε επίσης
*Αφράτι Εύβοιας

Αφρατι
Αφρατι
Τευθέα

right|thumb|300px|Χάρτης της αρχαίας Αχαΐας
Η **Τευθέα** ήταν αρχαία πόλη στην Αχαΐα.

Η **Τευθέα** αναφέρεται μόνο απο τον Στράβωνα. Στην πόλη λατρευόταν η Άρτεμις και υπήρχε ο ναός της *Νεμυδίας Ἀρτέμιδος*. Η θέση της πόλης σήμερα τοποθετείται στη δημοτική ενότητα Δύμης του "Καλλικρατικού" Δήμου Δυτικής Αχαΐας και βρίσκεται κοντά στο σημερινό χωριό *Άνω Αχαΐα*, δίπλα στον ποταμό Παραπείρο ο οποίος καλείται και *Τυθεύς*. Στη θέση *Κολώνες*, στους πρόποδες του όρους Σκόλλις, έχουν βρεθεί αρχαίες κολώνες που εικάζεται ότι ίσως είναι από τον ναό της Νεμυδίας Ἀρτέμιδος.

## Αναφορές & Σημειώσεις


## Βιβλιογραφία - Πηγές
* Νικόλας Φαράκλας, *[http://elocus.lib.uoc.gr/dlib/b/2/1/metadata-dlib-ca44d62ba718d90ab232568f5269d5d1_1275298105.tkl Η Γεωπολιτική Οργάνωση της Πελοποννησιακής Αχαΐας]*, Πανεπιστήμιο Κρήτης-Τμήμα Ιστορίας και Αρχαιολογίας-Τομέας Αρχαιολογίας και Ιστορίας της Τέχνης, σειρά: Ρίθυμνα-Θέματα Κλασικής Αρχαιολογίας, αρ.9, Ρέθυμνο 2001.

Κατηγορία:Πόλεις της αρχαίας Αχαΐας
Κατηγορία:Δήμος Δύμης
Νονούτι

}
|-
| **Χώρα**
| Κιριμπάτι
|-
| **Έκταση (χλμ²)**
| 21,5 
|-
| **Πληθυσμός**
| 3.179 (2005)
|}

Η **Νονούτι** είναι μια ατόλλη και συνάμα ένα διαμέρισμα του Κιριμπάτι. Η ατόλλη βρίσκεται στα νότια Νησιά Γκίλμπερτ, 38 χλμ. βόρεια της Ταμπιτεουέα, και 250 χλμ. νότια της Ταράουα. Η ατόλλη αποτελείται από μια συνεχή γραμμή από νησιά στη βόρεια, ανατολική και νοτιοανατολική πλευρά της. Υπάρχει μια νησίδα στη βορειοδυτική πλευρά της ατόλλης που ονομάζεται Νουμαλάνγκ. Η Νουμαλάνγκ είναι ακατοίκητη και φυλάσσεται ως Καταφύγιο Πτηνών. Η ατόλλη είναι το τρίτο μεγαλύτερο από τα Νησιά Γκίλμπερτ με μήκος 35 χλμ. και πλάτος 15 χλμ. 

Ο κυβερνητικός σταθμός στο νησί βρίσκεται στο χωριό Ματάνγκ. Ο γραμματέας του νησιού είναι ο πλέον υψηλόβαθμος αξιωματούχος στο νησί. Ο πρώην πρόεδρος του Κιριμπάτι, Ιερεμία Ταμπάι, κατάγεται από τη Νονούτι.

Η Νονούτι φιλοξενεί έναν αριθμό δημοτικών σχολείων, ένα Γυμνάσιο, και το ιδιωτικό Λύκειο Τζωρτζ Ήστμαν, που το λειτουργεί η Προτεσταντική Εκκλησία του Κιριμπάτι. 

Το μεγαλύτερο κτήριο συγκεντρώσεων, το μουανεάμπα, στο Κιριμπάτι βρίσκεται στο χωριό Ταμποϊάκι. Εδώ ήταν που η πρώτη Καθολική ιεραποστολή ιδρύθηκε στο Κιριμπάτι τη δεκαετία του 1880. 

Το όνομα Νονούτι σημαίνει "ξύπνα νωρίς να πας για ψάρεμα".

Κατηγορία:Νησιά Γκίλμπερτ
Νονουτι
Ντανίλο Τιρκ

Ο **Ντανίλο Τιρκ** (*Danilo Türk*) είναι Σλοβένος δικηγόρος και διπλωμάτης, ο οποίος ορκίστηκε τρίτος Πρόεδρος της Σλοβενίας το 2007.
 
## Βιογραφικά στοιχεία
Γεννήθηκε στις 19 Φεβρουαρίου 1952 και από το 1992 έως το 2000 υπηρέτησε ως ο πρώτος Σλοβένος αντιπρόσωπος στα Ηνωμένα Έθνη. Σπούδασε νομικά στο Πανεπιστήμιο της Λιουμπλιάνα και απέκτησε πτυχίο Master από το Πανεπιστήμιο του Βελιγραδίου. Το 2000 έγινε βοηθός του Γενικού Γραμματέα για θέματα πολιτικής, θέση που διατήρησε ως το 2005. Σήμερα είναι καθηγητής Διεθνούς Δικαίου και πρύτανης επί φοιτητικών θεμάτων στο Πανεπιστήμιο της Λιουμπλιάνας.

## Εκλογή στην προεδρία
Τον Ιούνιο του 2007 ο Τιρκ έθεσε υποψηφιότητα για τις προεδρικές εκλογές, με την υποστήριξη των Σοσιαλδημοκρατών, του Zares και του DeSUS, και επίσης από τους εκτός εκτός Κοινοβουλίου Χριστιανοσοσιαλιστές και τους Δημοκράτες.

Στον πρώτο γύρο των προεδρικών εκλογών, ο οποίος διεξήχθη στις 21 Οκτωβρίου 2007, ήρθε 2ος με 24,54% των ψήφων έναντι 28,5% για τον αντίπαλό του, Λόιζε Πέτερλε. Στον δεύτερο και τελικό γύρο στις 11 Νοεμβρίου 2007 κέρδισε γύρω στο 70% των ψήφων και εξελέγη Πρόεδρος
. Η παράδοση των καθηκόντων από τον απερχόμενο πρόεδρο Γιάνεζ Ντρνόφσεκ έγινε στις 23 Δεκεμβρίου 2007.

## Παραπομπές


## Εξωτερικοί σύνδεσμοι

* Βιογραφία

Κατηγορία:Πρόεδροι της Σλοβενίας
Κατηγορία:Πρόεδροι του Συμβουλίου Ασφαλείας του ΟΗΕ
Κατηγορία:Σλοβένοι νομικοί
Αποστόλοι Ηρακλείου

Οι **Αποστόλοι** είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Η θέση του είναι στο κέντρο περίπου της επαρχίας Πεδιάδος. Η απόστασή του από το Ηράκλειο είναι 31 χλμ. και από το Καστέλλι, την πρωτεύουσα της επαρχίας, 4 χλμ.

Ο λεγόμενος **Αποστολιανός Κάμπος** (στα βόρεια του οποίου είναι κτισμένοι οι Αποστόλοι) είναι κατάφυτος από ελαιώνες και αμπέλια. Η ονομασία του χωριού οφείλεται στο Ναό των Αγίων Αποστόλων ο οποίος οικοδομήθηκε πάνω στα ερείπια άλλης παλαιότερης εκκλησίας και εγκαινιάστηκε το 1876. Η πανήγυρη λαμβάνει χώρα στις 29 Ιουνίου. Το παλαιό πέτρινο σχολείο του χωριού ανακαινίστηκε και σήμερα είναι το Πολιτιστικό Κέντρο. Το τελευταίο εγκαινιάστηκε το Δεκέμβριο του 2004.  Σημαντικός ναός είναι και αυτός του Μιχαήλ Αρχαγγέλου και της Παναγίας, ο οποίος είναι διμάρτυρος. Υπάρχουν επίσης και εξωκλήσια, όπως η Αγία Τριάδα και η Αγία Ειρήνη. Ιδιαίτερη καλλιτεχνική και ιστορική αξία έχουν οι τοιχογραφίες στη βυζαντινή εκκλησία του Αγίου Γεωργίου. Στους Αποστόλους λειτουργεί Δημοτικό Σχολείο.

## Ιστορικά στοιχεία
Είναι άγνωστο από πότε υπάρχει το χωριό. Η αρχαιότερη αναφορά σ' αυτό γίνεται σε συμβόλαιο του 1279. Οι Αποστόλοι τότε αποτελούσαν με το χωριό Ζωφόροι φέουδο του Βενετάρχου Λεονάρδου Γραδόνικου και με το έγγραφο αυτό δόθηκαν στον Πέτρο Γκουίρινο.

Το 1577 απογράφεται στα χωριά της Πεδιάδας με το όνομα Αποστόλοι και Καμάρι (το Καμάρι ήταν το σημερινό *Πάνω Χωριό*). Το 1583 είχε 249 κατοίκους. Η ονομασία τους στις ενετικές απογραφές είναι *Apostollus et Camari*.

Έπειτα από την κατάληψη της Κρήτης από τους Οθωμανούς και στην απογραφή του 1671 το χωριό αναφέρεται με το όνομα *Αποστόλους* και με 125 χαράτσια, κεφαλικό φόρο. Στην αιγυπτιακή απογραφή του 1835 βρέθηκαν να κατοικούν 16 χριστιανικές και 16 οικογένειες Τούρκων.

Το 1881 υπήχθη στο δήμο Καστελλίου και ο πληθυσμός ήταν 419 Χριστιανοί  και 110 Μουσουλμάνοι. Ως κοινότητα, το 1920 είχε 550 κατοίκους, το 1928 είχε 702, το 1951 είχε 684 και το 1981 είχε 489 κατοίκους. Από τότε ο πληθυσμός του μειώνεται συνεχώς.

Όπως αναφέρει η παράδοση, στους Αποστόλους συνελήφθη εντός του ναού τη νύχτα της Ανάστασης ο οπλαρχηγός Βασιλακογιώργης από το Λασίθι και κρεμάστηκε σε μια συκιά κοντά στο σημερινό νεκροταφείο. Οι κάτοικοι του χωριού παλαιότερα ασχολούνταν με τη βυρσοδεψία, τη γεωργία, την κτηνοτροφία και ιδίως με το εμπόριο και την κηροπλαστική.

## Διοικητικά - Πληθυσμιακά στοιχεία
Δείτε ***[[Κοινότητα Αποστόλων Ηρακλείου|Κοινότητα Αποστόλων]]***

Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας και σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί την κοινότητα Αποστόλων που υπάγεται στη δημοτική ενότητα Καστελλίου του Δήμου Μινώα Πεδιάδος ενώ σύμφωνα την απογραφή του 2011 έχει πληθυσμό 322 κατοίκους.

### Πληθυσμός

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Αποστ
Αποστολ
Σταυροφορικά κράτη

**Σταυροφορικά Κράτη** (γνωστά και ως Ουτρεμέρ), ονομάζονται ηγεμονίες οι οποίες ιδρύθηκαν μεταξύ του 12ου και 13ου αιώνα από τους Σταυροφόρους στη Μέση Ανατολή, τον ελλαδικό χώρο, τη Μικρά Ασία και τη Βαλτική.

Μετά την Α΄ Σταυροφορία ιδρύθηκαν τα εξής κράτη:
*Κομητεία της Έδεσσας. Ιδρύθηκε το 1098, καταλύθηκε το 1144.
*Πριγκιπάτο της Αντιόχειας. Ιδρύθηκε το 1098, καταλύθηκε το 1268.
*Κομητεία της Τρίπολης. Ιδρύθηκε το 1104, καταλύθηκε το 1289 (αν και η Τρίπολη έπεσε το 1109).
*Βασίλειο της Ιερουσαλήμ. Ιδρύθηκε το 1099, καταλύθηκε το 1291, όταν έπεσε η πόλη της Άκρα.
*Αρμενικό Βασίλειο της Κιλικίας. Προϋπήρχε των Σταυροφόρων, αλλά αναγνωρίστηκε ως Βασίλειο από τον πάπα Ιννοκέντιο Γ΄ και αργότερα το διοίκησαν σταυροφόροι.

Μετά την Γ΄ Σταυροφορία ιδρύθηκε το:
*Βασίλειο της Κύπρου. Ιδρύθηκε το 1192, καταλύθηκε το 1489.

Ως αποτέλεσμα της Δ΄ Σταυροφορίας ιδρύθηκαν τα εξής κράτη στον Ελλαδικό χώρο:

*Λατινική Αυτοκρατορία. Ιδρύθηκε το 1204, καταλύθηκε το 1261
*Βασίλειο της Θεσσαλονίκης. Ιδρύθηκε το 1205, καταλύθηκε το 1224
*Πριγκιπάτο της Αχαΐας. Ιδρύθηκε το 1205, καταλύθηκε το 1432
*Δουκάτο των Αθηνών. Ιδρύθηκε το 1205, καταλύθηκε το 1458
*Δουκάτο της Νάξου. Ιδρύθηκε το 1207, καταλύθηκε το 1579

αλλά και μικρότερες οντότητες, όπως:
* Κομητεία των Σαλώνων (Άμφισσας).
* Μαρκιωνία της Βοδονίτσας (Μενδενίτσας, στη Φθιώτιδα) βασάλοι στο Πριγκιπάτο της Αχαΐας.

Στο βορρά ιδρύθηκαν τα κράτη:
*Terra Mariana (Γη της Μαρίας)
*Κράτος των Τευτόνων Ιπποτών


Αρχείο:Map Crusader states 1135-el.svg|Τα σταυροφορικά κράτη μεταξύ Α΄ και Β΄ Σταυροφορίας (1135)
File:LatinEmpire2-el.png|Η Ελληνική Χερσόνησος και η Μικρά Ασία μετά την Δ΄ Σταυροφορία (1204)
Αρχείο:Teutonic Order 1260.png|Το κράτος των Τευτόνων Ιπποτών το 1260


Κατηγορία:Σταυροφορίες
*
Σημαία των Νησιών Κόκος

250px|thumb|right|Η ανεπίσημη σημαία των Νησιών Κόκος (Κήλινγκ), που καθιερώθηκε το 2004.
Η **[[σημαία]] των [[Νησιά Κόκος|νησιών Κόκος]]** σχεδιάστηκε το 2003 και έχει φόντο πράσινο. Υπάρχει ένα φοινικόδεντρο μέσα σε χρυσό κύκλο σε τετραγωνάκι, επίσης μία χρυσή ημισέληνος στο κέντρο της σημαίας και ένας χρυσός Σταυρός του Νότου κατά το πρότυπο της σημαίας της Αυστραλίας, με την οποία σχετίζονται τα νησιά. Η σημαία υιοθετήθηκε στις 6 Απριλίου του 2004 ως τοπική σημαία. Σε επίσημες περιστάσεις χρησιμοποιείται η αυστραλιανή σημαία.

## Παραπομπές


## Εξωτερικοί σύνδεσμοι

* Τα Νησιά Κόκος στο Ausflag
* Τα Νησιά Κόκος στις Σημαίες του Κόσμου

Κοκος
Κατηγορία:Νησιά Κόκος
Σημαία του Βρετανικού Εδάφους Ινδικού Ωκεανού

thumb|Λόγος σημαίας: 1:2
Η **[[σημαία]] του [[Βρετανικό Έδαφος Ινδικού Ωκεανού|Βρετανικού Εδάφους του Ινδικού Ωκεανού]]** καθιερώθηκε στις 8 Νοεμβρίου του 1990. Είναι παρόμοια με τις σημαίες άλλων βρετανικών κτήσεων, καθώς στην επάνω γωνία της έχει τη Σημαία της Ένωσης (*Union Flag*). Ο φοίνικας και το στέμμα είναι σύμβολα του Εδάφους του Ινδικού Ωκεανού. Το τι συμβολίζουν οι κυματιστές γραμμές δεν είναι γνωστό. Η σημαία παραχωρήθηκε από την Ελισάβετ Β΄ του Ηνωμένου Βασιλείου στη διάρκεια εοερταστικών εκδηλώσεων για το Ιωβηλαίο του εδάφους, το 1990  .

Καθώς δεν ακτοικούν πολίτες στο έδαφος, η σημαία δε χρησιμοποιείται παρά για στρατιωτικούς σκοπούς, όπως φαίνεται και από βίντεο που δόθηκε στη δημοσιότητα από τη βάση στο Ντιέγκο Γκαρσία Οι αγγλοαμερικανικές αεροπορικές και ναυτικές εγκαταστάσεις είναι οι μόνοι οικισμοί στο Έδαφος. 

Φαίνεται ότι η σημαία χρησιμοποιείται και από τον Αρμοστή του Βρετανικού Εδάφους Ινδικού Ωκεανού.. Η έδρα του Αρμοστή είναι στο Λονδίνο.. 

## Σημειώσεις


Βρετανικο
Κατηγορία:Βρετανικό Έδαφος Ινδικού Ωκεανού
Κατηγορία:Σημαίες του Ηνωμένου Βασιλείου
Kamov Ka-27

Το **Kamov Ka-27** (ονομασία ΝΑΤΟ *Helix*) είναι στρατιωτικό ελικόπτερο το οποίο εξελίχθηκε για το Σοβιετικό Ναυτικό και υπηρετεί στις ένοπλες δυνάμεις της Ρωσίας, της Ουκρανίας, της Νότιας Κορέας, του Βιετνάμ, της Πορτογαλίας, της Κίνας και της Ινδίας.

Το ελικόπτερο αναπτύχθηκε για τη μεταφορά προσωπικού και φορτίου και για ανθυποβρυχιακό πόλεμο. Η σχεδίαση άρχισε το 1970 και το πρώτο πρωτότυπο πέταξε το 1974. Προοριζόταν να αντικαταστήσει το Kamov Ka-25 *Hormone* και έχει παρόμοια εμφάνιση με τον προκάτοχό του, λόγω των των προδιαγραφών που απαιτούσαν να χωράει στα ίδια υπόστεγα. Όμοια με άλλα στρατιωτικά ελικόπτερα της Kamov έχει ομοαξονικό κύριο στροφείο, εξαλείφοντας την ανάγκη για χρήση ουραίου στροφείου.

## Εκδόσεις
* **Ka-27K**: Πρωτότυπο ανθυποβρυχιακού πολέμου.
* **Ka-27PL "Helix-A"**: Έκδοση ανθυποβρυχιακού πολέμου.
* **Ka-27PS "Helix-D"**: Έκδοση έρευνας και διάσωσης.
* **Ka-27PV**: Οπλισμένη έκδοση του Ka-27PS.
* **Ka-28 "Helix-A"**: Εξαγωγική έκδοση του Ka-27Pl.
* **Ka-29TB "Helix-B"**: Έκδοση μεταφοράς, με δύο πιλότους και μεταφορική ικανότητα 16 στρατιωτών.
* **Ka-29RLD**: Αναγνωριστική έκδοση. Μετονομάστηκε σε **Ka-31**.
* **Ka-32A**: Αρχική πολιτική μεταφορική έκδοση.
* **Ka-32A1**: Έκδοση αεροπυρόσβεσης. .
* **Ka-32A2**: Αστυνομική έκδοση, εξοπλισμένη με προβολέα και τηλεβόα. 
* **Ka-32A3**: Ειδική εκδοση έρευνας και διάσωσης. 
* **Ka-32A7**: Οπλισμένη έκδοση του Ka-27PS.
* **Ka-32A11BC**: Έκδοση πιστοποιημένη στον Καναδά. 
* **Ka-32A12**: Έκδοση πιστοποιημένη στην Ελβετία. 
* **Ka-32S "Helix-C"**: Μεταφορική ναυτική έκδοση με δυνατότητες έρευνας και διάσωσης και ραντάρ τοποθετημένο στο ρύγχος. 
* **Ka-32T "Helix-C"**: Έκδοση μεταφοράς, με δύο πιλότους και μεταφορική ικανότητα 16 ατόμων.
* **Ka-32K**: Ιπτάμενος γερανός.

## Χρήστες
* 
* 
* 
* 
* 
* 
* 
* 
* 
* 
* 
* 
* 

## Παρόμοιες εξελίξεις
* Kamov Ka-25

## Συγκρίσιμα ελικόπτερα
* SH-60 Seahawk

## Εξωτερικοί σύνδεσμοι

* Πληροφορίες για το KA-27 σε απευθείας σύνδεση kahelicopter.com
* Το Kamov Ka-27 στο helis.com
* Το Kamov Ka-27 στο kamov.net
* Το Kamov Ka-27 στο aviastar.org
* Το Kamov Ka-27 στο rotorhead.org
* Το Kamov Ka-27 στο airliners.net
* Το Kamov Ka-27 στο militaryfactory.com

K
K
Αγήσαρχος ο Τριταιεύς

Ο **Αγήσαρχος** ήταν ολυμπιονίκης από την πόλη Τρίτεια της Αχαίας.

Ήταν γιος του *Αιμόστρατου*, νίκησε στην Ολυμπία στην πυγμή των παίδων, στην 165η Ολυμπιάδα το 120 π.Χ., και προς τιμή του στην Τρίτεια έστησαν άγαλμά του, έργο των γιων τού Πολυκλή. Ο Αγήσαρχος είχε νικήσει στα Νέμεα, τα Πύθια και τα Ίσθμια, είχε φτάσει μάλιστα σε σημείο να θεωρείται ανίκητος. Ο Παυσανίας τον αναφέρει ως Αρκάδα, γιατί την εποχή εκείνη η Τρίτεια είχε περάσει στην κατοχή των Αρκάδων.

## Παραπομπές


Κατηγορία:Δήμος Τριταίας
Κατηγορία:Αρχαίοι Έλληνες Ολυμπιονίκες
Κατηγορία:Αρχαίοι Αχαιοί ολυμπιονίκες
Κατηγορία:Ισθμιονίκες
Κατηγορία:Νεμεονίκες
Κατηγορία:Πυθιονίκες
Κατηγορία:Αρχαίοι ολυμπιονίκες της πυγμαχίας παίδων
Κατηγορία:Αρχαίοι ολυμπιονίκες (2ος αιώνας π.Χ.)
Αμυγδαλέζα

Το τοπωνύμιο **Αμυγδαλέζα** μπορεί να αναφέρεται σε:

* Αμυγδαλέζα Αχαρνών:Οικισμός των Αχαρνών όπου λειτουργεί Αστυνομική Σχολή και κέντρο κράτησης μεταναστών.
* Αμυγδαλέζα Σταμάτας:Μικρασιατικός Οικισμός της Κοινότητος Σταμάτας.

Κατηγορία:αποσαφήνιση

Κατηγορία:Αποσαφηνίσεις ελληνικών τοπωνυμίων
Εθνόσημο του Βρετανικού Εδάφους Ινδικού Ωκεανού

right|150px

Το **[[εθνόσημο]] του [[Βρετανικό Έδαφος Ινδικού Ωκεανού|Βρετανικού Εδάφους του Ινδικού Ωκεανού]]** παραχωρήθηκε το 1990 κατά τους εορτασμούς του ιωβηλαίου από την ίδρυση του Εδάφους.

Αποτελείται από ένα θυρεό, με τη σημαία της Ένωσης (Union Flag) στο πάνω τέταρτο, ένα φοινικόδεντρο και το στέμμα του Αγίου Εδουάρδου στη μέση, τρεις λευκές κυματιστές γραμμές που συμβολίζουν τον ωκεανό στο κάτω μέρος. Τα δύο ζώα που βαστούν το θυρεό είναι χελώνες που εκπροσωπούν την ενδημική πανίδα. Υπάρχει επίσης ένα στέμμα και ένας πύργος και φέρουν τη σημαία του εδάφους.

Στα λατινικά είναι γραμμένο το ρητό *In tutela nostra Limuria*, που σημαίνει *Η Λιμουρία (Limuria) είναι υπό την αρμοδιότητά μας*. Αυτό αναφέρεται στην ήπειρο Λεμουρία που δεν υπάρχει πια και που κάποτε πιστευόταν ότι περιέβαλλε όλο τον Ινδικό Ωκεανό.

Ένα πανό με το έμβλημα των όπλων έχει θέση σημαίας.

Κατηγορία:Βρετανικό Έδαφος Ινδικού Ωκεανού
Βρετανικο
Ποικίλο Όρος

Το **Ποικίλο Όρος** είναι χαμηλό βουνό (446 μ.) της Αττικής. Εκτείνεται σε μήκος 11 χλμ. με κατεύθυνση από ΝΔ προς ΒΑ, μεταξύ του Όρους Αιγάλεω (χωρίζονται απ' τη Λεωφόρο Αθηνών) και της Πάρνηθας, και αποτελεί το φυσικό όριο ανάμεσα στο Λεκανοπέδιο Αθηνών και το Θριάσιο Πεδίο.

Κατά το παρελθόν το Ποικίλο διέθετε αρκετή βλάστηση, κυρίως αμπέλια και ελιές. Αυτά περιορίζονταν σταδιακά από τη δεκαετία του '20 μέχρι που εξαφανίστηκαν εντελώς, ως συνέπεια της γιγάντωσης των οικισμών που βρίσκονται στην πλευρά του λεκανοπεδίου (Χαϊδάρι, Περιστέρι, Πετρούπολη, Καματερό). Στην περιβαλλοντική υποβάθμισή του συνετέλεσε επίσης η εγκατάσταση των Διυλιστηρίων Ασπροπύργου στους πρόποδές του απ' την πλευρά του Θριασίου.    

Χαρακτηριστικό γνώρισμα της σημερινής μορφής του είναι τα πολλά εγκαταλελειμένα νταμάρια, καθώς και οι εγκατάστασεις κεραιών τηλεπικοινωνιών και παρανόμου κέντρου εκπομπής ραδιοφωνίας και τηλεόρασης στα υψώματά του, συμφωνα με την ΕΕΤΤ.

## Εξωτερικοί σύνδεσμοι
* Ποικίλο Όρος  - ιστοσελίδα Αναπτυξιακού Συνδέσμου Δυτικής Αθήνας

κατηγορία:Βουνά της Αττικής
Άγιος Κωνσταντίνος Αττικής

Με το όνομα **Άγιος Κωνσταντίνος Αττικής** αναφέρονται οι δύο οικισμοί:
*Άγιος Κωνσταντίνος Λαυρεωτικής, οικισμός της επαρχίας Λαυρεωτικής.
*Άγιος Κωνσταντίνος Ωρωπού, παραθεριστικός οικισμός της βορειοανατολικής Αττικής. 
*Άγιος Κωνσταντίνος Βιλίων Αττικής, οικισμός του δήμου Δήμος Μάνδρας - Ειδυλλίας.

Κατηγορία:Αποσαφηνίσεις ελληνικών τοπωνυμίων